CELEX: 32011D0538
Language: hu
Date: 2011-09-12 00:00:00
Title: A Tanács 2011/538/KKBP határozata ( 2011. szeptember 12. ) a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozat módosításáról

13.9.2011   
            
            
               HU
            
            
               Az Európai Unió Hivatalos Lapja
            
            
               L 236/10
            
         A TANÁCS 2011/538/KKBP HATÁROZATA
   (2011. szeptember 12.)
   a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikkének (2) bekezdésére,
   mivel:
   
               (1)
            
            
               A Tanács 2010. szeptember 21-én elfogadta a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozatot (1).
            
         
               (2)
            
            
               A misszió számára pénzügyi referenciaösszeget kell biztosítani a 2011. október 1-jétől2012. szeptember 30-ig terjedő időszakra.
            
         
               (3)
            
            
               A misszió végrehajtására olyan helyzetben kerül sor, amely rosszabbodhat, és akadályozhatja az Unió külső tevékenységének a Szerződés 21. cikkében meghatározott célkitűzései elérését,
            
         ELFOGADTA EZT A HATÁROZATOT:
   1. cikk
   A 2010/565/KKBP tanácsi határozat a következőképpen módosul:
   
               1.
            
            
               az 5. cikk (6) bekezdésének helyébe a következő szöveg lép:
               „(6)   A misszióvezető hatáskörén belül szoros együttműködést folytat az EU-delegáció vezetőjével és a tagállamok kinshasai külképviseleteinek vezetőivel.”;
            
         
               2.
            
            
               a 9. cikk (1) bekezdése a következő albekezdéssel egészül ki:
               „A misszióval kapcsolatos kiadások fedezésére szolgáló pénzügyi referenciaösszeg a 2011. október 1-jétől2012. szeptember 30-ig terjedő időszakra 13 600 000 EUR.”;
            
         
               3.
            
            
               a 12. cikk (4) bekezdésének helyébe a következő szöveg lép:
               „(4)   Az EU kinshasai delegációjának vezetője a tervezési dokumentumokban meghatározott átfogó kereten belül helyi politikai iránymutatásokkal szolgál az EUSEC RD Congo részére.”;
            
         
               4.
            
            
               a 12. cikk (7) bekezdését el kell hagyni.
            
         2. cikk
   Ez a határozat az elfogadásának napján lép hatályba.
   
      Kelt Brüsszelben, 2011. szeptember 12-én.
      
         
            a Tanács részéről
         
         
            az elnök
         
         M. DOWGIELEWICZ
      
   
   
      (1)  HL L 248., 2010.9.22., 59. o.